kardosdrur/scandi-wiki huggingface dataset:
CCP Games

CCP hf eller CCP Games (Crowd Control Productions) er en islandsk computerspilsudvikler og -udgiver, som er majoritetsejet af selskabets ansatte og stiftere, Novator Partners og den amerikanske investeringsfond General Catalyst Partners. CCP er bedst kendt for at producere spillet Eve Online.

Historie 
CCP blev grundlagt i juni 1997 af Reynir Harðarson, Þórólfur Beck og Ívar Kristjánsson med det at formål at skabe MMORPGs. For at finansiere den indledende udvikling af Eve Online, udviklede og udgav CPP et brætspil ved navn Hættuspil ("Danger Game") i Island. Spillet solgte i mere end 10.000 eksemplarer til Islands 80.000 husstande. I april 2000 rejste selskabet under ledelse af administrerende direktør Sigurður Arnljótsson $2,6 millioner fra private islandske investorer, herunder det islandske telefonselskab Síminn, gennem en lukket tilbudsrunde arrangeret af Kaupthing Bank (nu Arion banki). Under Arnljótssons tid i selskabet fra 1999 til 2002 rejste CPP to runder af finansieringen, og sikrede sig en kontrakt med spilvirksomheden Simon & Schuster Interactive. Cirka halvdelen af de oprindelige 21 medarbejdere blev hentet fra det islandske dot-com-selskab OZ Interactive.

2011: Omstrukturering 
I kølvandet på udgivelsen af Incarna-udvidelsen til Eve Online og efterfølgende protester fra Eve Online spillere, meddelte CCP at det havde besluttet at omprioritere og flytte sit fokus fra selskabets World of Darkness MMO tilbage til dets EVE Universe produkter, Eve Online og Dust 514. Omstruktureringen resulterede i afskedigelser af 20% af CCP's medarbejdere verden over. Afskedigelserne ramte hovedsageligt virksomhedens afdeling i Atlanta, USA, men også flere stillinger i CCP's hovedkontor i Reykjavík blev berørt. På trods af de betydelige nedskæringer hævder CCP at udviklingen af Eve Online er stærkere end nogensinde, og at selskabet vil fortsætte med at vokse.  I oktober 2015 meddelte CCP, at have solgt White Wolf-licensen, deriblandt World of Darkness og Vampire: The Masquerade til det svenske Paradox Interactive.

Referencer

Eksterne henvisninger 
 

Computerspilsvirksomheder fra Island
Etableret i 1997
Scyphozoa

Scyphozoa er en klasse af rækken nældecelledyr, som ofte kaldes de ægte gopler.

Navnet Scyphozoa stammer fra det græske ord skyphos (σκύφος), hvilket er en slags kop. Det hentyder til goplens koppeagtige form.

Taksonomi 
Klassen Scyphozoa
  Ordenen Coronatae
 Familien Atollidae
 Familien Atorellidae
 Familien Linuchidae
 Familien Nausithoidae
 Familien Paraphyllinidae
 Familien Periphyllidae
 Underklassen Discomedusae
  Ordenen Rhizostomeae
 Underordenen Daktyliophorae
 Familien Catostylidae
 Familien Lobonematidae
 Familien Lychnorhizidae
 Familien Rhizostomatidae
 Familien Stomolophidae
 Underordenen Kolpophorae
 Familien Cassiopeidae
 Familien Cepheidae
 Familien Mastigiidae
 Familien Thysanostomatidae
 Familien Versurigidae
 Ordenen Semaeostomeae
 Familien Cyaneidae
 Familien Drymonematidae
 Familien Pelagiidae
 Familien Phacellophoridae
 Familien Ulmaridae

Kilder 

Storgopler
Idrætsforeningen Urania

Idrætsforeningen Urania er en nu ikke længere eksisterende idrætsforening i København. Foreningen fik sit navn efter Urania, som i græsk mytologi er astronomiens muse. 

Idrætsforeningen blev stiftedes 20. september 1895 af Carl Jacobsen, Adolf Salversen og Christian Jacobsen, der alle tre var i 14 års-alderen. De agiterede for nye medlemmer blandt eleverne i Gasværkvejens Skole og havde klubben boldsport (langbold), løb/fodsport (atletik) og "turistture" ikke mindst natture i Nordsjællands skove, på programet. Sommeren 1896 supplererdes atktiviteterne med gang- og springøvelser. Kluben havde flere dyster bl.a. mod Idrætsforeningen Enighed, som man besejrer, hvilket får Enighedens medlemmer med at søge till i Urania, der herefter kalder sig Idrætsklubben Urania mod tidligere Idrætsforeningen.

I 10-året, 1905, var klubben blandt Danmarks bedste og sikrest funderede atletikklubber. 
Klubben havde fra starten sin træning i Søndermarken dom også benyttedes i klubbens 10 års-jubilæumsår. 1997-1998 havde klubben Frederiksberg Slotsplads som træningsplads, som man deler med Københavns Amatør Forening.
Urania får derefter sin spilleplads (bane) i den del af Fælleden, der indrammes af Østre Allé  og Blegdamsvej.

OL-deltagere i atletik
 1912 Stockholm 
 Fritz Bøchen Vikke 
 Stangspring

Danske mesterskaber i atletik

  1912 Fritz Bøchen Vikke Stangspring 3,05
  1910 Fritz Bøchen Vikke Stangspring 3,27  
  1909 Fritz Bøchen Vikke Stangspring 2,84
  1908 Fritz Bøchen Vikke Stangspring 3,155
  1904 Fritz Bøchen Vikke Stangspring 2,83
  1904 Fritz Bøchen Vikke Spydkast 34,70
  1903 Fritz Bøchen Vikke Længdespring 5,81

Kilde 
 Idrætsklubben Urania

Urania
Kaptajn Nemo

Kaptajn Nemo er en af hovedpersonerne i Jules Vernes roman, En verdensomsejling under havet og biperson i en anden af hans romaner, Den hemmelighedsfulde ø. Nemo betyder "ingen", og han er i det hele taget en gådefuld figur. Han har været meget rig og veluddannet og har kunnet bygge en undervandsbåd, Nautilus hvor han har kunnet trække sig tilbage fra verden og leve af havets dyr og planter. Han støtter undertrykte grækere med værdier fra sunkne skibsvrag, og han hader Storbritannien, det antydes at han har haft frygtelige oplevelser i et land med engelsk kolonistyre.
 

I den hemmelighedsfulde ø er alle hans mænd døde og han er alene tilbage i Nautilus, til sidst lader han Nautilus med ham selv om bord gå til grunde i et vulkanudbrud.

Eksterne henvisninger 

 

Litterære personer
Amt Nordstormarn

Amt Nordstormarn er et amt i det nordlige Tyskland, beliggende i den nordlige del af Kreis Stormarn. Kreis Stormarn ligger i den sydøstlige del af delstaten Slesvig-Holsten. Amtets administration ligger i byen Reinfeld, men den er ikke en del af amtet.

Kommuner i Amtet 
 Badendorf
 Barnitz
 Feldhorst
 Hamberge
 Heidekamp
 Heilshoop
 Klein Wesenberg
 Mönkhagen
 Rehhorst
 Wesenberg
 Westerau
 Zarpen

Historie 
Amtet blev oprettet i 1972 af de tidligere amter Reinfeld-Land og Zarpen.

Eksterne kilder og henvisninger 

 Amt Nordstormarn

Nordstormarn
Kridttårnet

Kridttårnet er et tidligere fyrtårn, der overvejende er opført med kalksten, og som står i Carlsberg Byen i København. Kridttårnet blev opført i 1883 i tilslutning til den dengang nye hovedindgang Stjerneporten.Bygningen ligger mellem Bønecke Hus og Maskincentralen.

Historie 
I 1882 fik J.C. Jacobsens bryggeri Carlsberg elektrisk lys, hvilket skete på et tidspunkt, hvor det endnu ikke var udbredt i København. Da bryggeriet lå på toppen af den høje Valby Bakke, blev det besluttet at kombinere vagtbygningen med et fyrtårn.

Fyrtårnet Kridttårnet blev opført i 1883 af P.C. Bønecke og var oprindeligt en del af en ny hovedindgang til bryggeriet. Hovedindgangen med navnet Stjerneporten var forbundet med Kridttårnet med en mur, der også var opført i kalksten. Over porten opsattes med gyldne bogstaver navnet Gamle Carlsberg, et navn bryggeriet havde fået kort for inden i stedet for det hidtidige Carlsberg, idet J.C. Jacobsens søn Carl Jacobsen som følge af en konflikt mellem dem havde etableret sit eget bryggeri under navnet Ny Carlsberg.

Fyrtårnet og vagtbygningen blev udlejet i 2009 og fungerede som kombineret bolig og atelier for en kunstner.

I 2017 blev bygningen udlejet til et internationalt miljø af kunstnere og aktivister, der skabte et non-profit kulturhus i bygningen.  

I december 2021 åbnede det schweiziske galleri von Bartha et gallerirum i kridttårnet. Galleriet viderefører hermed sin tradition for at bruge særprægede arkitektoniske rum til kunstudstilling.

Arkitektur 

Fyrtårnet er opført i historicistisk stil, inspireret af middelalderlige fæstningstårnet. Det er opført i kalksten fra Stevns og står på en sokkel af granit.

Stjerneporten består at to granitsøjler, der er forbundet med en støbejernsbue med Gamle Carlsbergs navn i gyldne bogstaver. Øverst på buen er der en tolvtakket stjerne, et symbol J.C. Jacobsens benyttede som varemærke og for nylig havde registreret i det netop oprettede varemærkeregister. En række årstal, der repræsenterer nøglebegivenheder i bryggeriets historie, står som inskriptioner på søjlerne: 1847 for den første bryg, 1867 for bryggeriets brand, 1870 for bygningen af anneksbryggeriet og 1883 for opførelsen af porten.

Kilder 
 Fyrtårn og kridttårn , Humlen ved Carlsberg.
 Bygherrerådgivning og byggestyring i Carlsberg Byen - CBYINF, Arpe & Kjeldsholm A/S

Carlsberg Byen
Etableret i 1883
Fyrtårne i Danmark
Bygninger, konstruktioner og anlæg i Københavns Kommune
Jorden rundt i 80 dage (flertydig)

Jorden rundt i 80 dage kan henvise til:

 Jorden rundt i 80 dage – roman af Jules Verne

Film 
 Jorden rundt i 80 dage (film fra 1956)
 Jorden rundt i 80 dage (film fra 2004)

Tv-serier 
 Jorden rundt i 80 dage (tv-miniserie) fra 1989
Song Joong-ki

Song Joong-ki (født 19. september 1985 i Daejeon, Sydkorea) er en koreansk skuespiller, bedst kendt for sin rolle som Vincenzo Casano i serien Vincenzo.

Udvalgt filmografi

Film 
 2008: A Frozen Flower
 2009: Five Senses of Eros
 2010: Hearty Paws 2
 2011: Penny Pincher
 2012: The Grand Heist
 2012: A Werewolf Boy
 2017: Battleship Island

Tv-serier 
 2008: My Precious Man
 2008: Love Racing
 2009: Triple
 2009: Will It Snow For Christmas?
 2009: My Fair Lady
 2010: Sungkyunkwan Scandal
 2010: OB/GYN Doctors
 2011: Deep Rooted Tree
 2012: Nice Guy
 2012: The Innocent Man
 2016: Descendants of the Sun
 2016: The Sound Of Heart
 2017: Man To Man
 2021: Vincenzo

Noter

Eksterne henvisninger 

 

Skuespillere fra Sydkorea
Toodyay

Toodyay, tidligere kaldt Newcastle mellem 1860 og 1910, er en by nær Avon River i området Wheatbelt i Australiens delstat Western Australia. Byen ligger 85 kilometer nordøst for Perth.

Den første europæiske bosættelse i Toodyay  fandt sted i området i 1836. Efter oversvømmelser i 1850'erne blev byens centrum flyttet til sin nuværende placering i 1860'erne. Byen er forbundet med Perth via jernbane og vej. I løbet af 1860'erne boede bushrangeren Moondyne Joe i byen.

References 

Byer i Western Australia
Nizam

Nizam (urdu: نظام), en kortere version af Nizam-ul-Mulk (urdu: نظامالملک), var statsoverhovedets titel i fyrstestaten Hyderabad, der eksisterede fra 1724 til 1949. De tilhørte Asaf Jah-dynastiet, grundlagt af Mir Qamar-ud-Din Siddiqi (Asaf Jah I) i 1720.

Asaf Jah-dynastiet havde sin oprindelse i området omkring Samarkand. I slægten fandtes blandt andet en Sayyid (ætling til Profeten Muhammed). I 1600-tallet kom familien til Indien fra Bagdad, hvor den havde slået sig ned.

Asaf Jah I regerede først på vegne af mogulerne, men efter Aurangzebs død 1707 svækkedes mogulernes magt og Asaf Jah erklærede sig uafhængig. Senere, da briterne havde overhøjhed over Indien, kunne Asaf Jah-dynastiet fortsætte med at regere som "klienter" og beholde magten i Hyderabad-staten. 

I år 1947, da den Indiske Union blev dannet, og Pakistan dannede en separat stat, ville nizamen Osman Ali Khan (Asaf Jah VII) hverken høre til den ene eller den anden stat, men bevare Hyderabads selvstændighed. Året efter blev Hyderabad tvunget ind i den Indiske Union efter militærindgrebet, der blev kendt som Operation Polo.

Liste over nizamer 
 Qamar-ud-din Khan, Asaf Jah I (1720-1748)
 Mir Ahmed Ali Khan Siddiqi, Nizam-ud-Dowlah, Nasir Jang (1748-1750)
 Nawab Hidayat Mohi-ud-din Sa'adu'llah Khan Bahadur, Muzaffar Jang (1750-1751)
 Nawab Syed Mohammed Khan Siddiqi, Amir ul-Mulk, Salabat Jang (1751-1762)
 Nawab Mir Nizam Ali Khan Siddiqi Bahadur, Nizam ul-Mulk, Asaf Jah II (1762-1803)
 Nawab Mir Ali Akbar Khan Sikandar Jah Siddiqi, Asaf Jah III (1803-1829)
 Nawab Mir Farkhonda Ali Khan Siddiqi, Nasir-ud-Daulah, Asaf Jah IV (1829-1857)
 Nawab Mir Tahniat Ali Khan Siddiqi Afzal ud Daulah, Asaf Jah V (1857-1869)
 Fateh Jang Nawab Mir Mahboob Ali Khan Siddiqi, Asaf Jah VI (1869-1911)
 Fateh Jang Nawab Mir Osman Ali Khan Siddiqi, Asaf Jah VII (1911-1967)

Se også 
 Indiske adelstitler

Kilder 
 Engelsk Wikipedia, "Nizam af Hyderabad", versionen fra 20. august 2010

Indiens historie
Hyderabad (Indien)
Vestlig gorilla

Den vestlige gorilla (Gorilla gorilla) er den ene af to arter af gorillaer og den mest almindelige. Den lever i små grupper i tæt vegetation i tropiske skove i lavlandet i det vestlige Centralafrika. Føden består af frugter, blade, stængler og frø samt nogle få dyr, som f.eks. termitter.

Underarter 
Næsten alle individer af arten vestlig gorilla tilhører underarten vestlig lavlandsgorilla (G. g. gorilla), hvis bestand ligger på omkring 95.000 individer. Der menes kun at være 250 til 300 individer tilbage af den anden underart  Cross River gorilla (G. g. diehli).

Beskrivelse 
Vestlig gorilla er generelt lysere end østlig gorilla (Gorilla beringei). De vestlige lavlandsgorillaer kan være brune eller grålige med et gulligt forhoved og have en hængende næsetip, der ikke findes hos østlig gorilla. Målinger af vilde gorillaer viser, at voksne hangorillaer i gennemsnit er 155 cm i højden, mens hunner er 135 cm. Man har sjældent vejet gorillaer i naturen, men i fangenskab vejer de i gennemsnit 157 kg (han) og 80 kg (hun). Cross River gorilla adskiller sig fra den vestlige lavlandsgorilla både med hensyn til dimensioner af tænder og kranium.

Levevis 

Den vestlige gorilla lever i grupper, der består af tre til tyve individer. Disse grupper er sammensat af mindst en han samt adskillige hunner og deres unger. En dominerende han, sølvryggen, leder gruppen. Unge hanner forlader normalt gruppen, når de bliver voksne og hunner overgår til en anden gruppe, inden de får unger første gang, som regel i en alder af 8 eller 9 år. De passer deres unge i 3-4 år. Tiden mellem hver fødsel er derfor lang, hvilket til dels forklarer hvorfor bestanden kun stiger langsomt og gør den vestlige gorilla sårbar overfor krybskytteri. På grund af den lange drægtighedsperiode og opfostringstid samt dødeligheden blandt ungerne vil en hun af vestlig gorilla kun føde en unge, der lever til den bliver kønsmoden, hvert sjette til ottende år. Gorillaer lever længe og kan i naturen blive op til 40 år gamle. En gorillagruppes område kan være på helt op til 30 kvadratkilometer, men forsvares ikke aktivt. Det er kendt, at den vestlige gorilla kan anvende redskaber.

Noter

Eksterne henvisninger 

Gorillaer
Jamala

Jamala (født 27. august 1983) er en ukrainsk sangerinde som repræsenterede Ukraine og vandt Eurovision Song Contest 2016 med sangen "1944".

Eksterne henvisninger 
 

Sangere fra Ukraine
Ukraines Eurovision Song Contest-deltagere
Deltagere ved Eurovision Song Contest 2016
Vindere af Eurovision Song Contest
1944 (sang)

"1944" er en sang fremført af Jamala som vandt Eurovision Song Contest 2016. Sangen opnåede i finalen 534 point. Teksten til  "1944" handler om  deportationen af Krim-tatarene i 1940'erne, udført af Sovjetunionen  under Joseph Stalin, på grund af deres påståede samarbejde med  Nazisterne.

Eksterne kilder og henvisninger

Singler fra 2016
Popsange
Vindersange fra Eurovision Song Contest
Sange fra Eurovision Song Contest 2016
Eurovision Song Contest-sange fra Ukraine
Per Christian Ellefsen

Per Christian Ellefsen (født 14. februar 1954) er en norsk skuespiller, som bl.a. er kendt som Ingvar Ambjørnsens figur Elling i teaterstykket og filmtrilogien om ham, samt som Tom Ivar Hove i tv-serien Hotel Cæsar på TV 2 i 2008.

Ellefsen er uddannet fra Statens teaterhøgskole, hvor han gik fra 1974 til 1977. Efter endt uddannelse arbejdede han to år ved Sogn og Fjordane Teater, indtil han i 1979 startede som freelance skuespiller i Oslo. Han har medvirket i en række teaterstykker på Oslo Nye Teater.

Eksterne henvisninger 
 

Skuespillere fra Norge
Østlig gorilla

Den østlige gorilla (Gorilla beringei) er en art i slægten Gorilla og den største nulevende primat. I øjeblikket bliver arten opdelt i to underarter, hvor den østlige lavlandsgorilla (G. b. graueri) er den mest talrige med omkring 5.000 individer, mens bjerggorillaen (G. b. beringei) kun har omkring 880 individer.

Udbredelse 
Underarten bjergorilla er begrænset til bjergregnskove og subalpine skove i det østlige DR Congo, sydvestlige Uganda og Rwanda. Den østlige lavlandsgorilla er udbredt i skove i det østlige DR Congo.

Beskrivelse 

Hanner er meget større end hunner. En fuldvoksen han vejer typisk 140-205 kg og er 170 cm høj, mens en hun vejer 90-100 kg og er 150 cm høj. Den højest kendte sølvryg var 194 cm høj. Den blev skudt i Alimbongo (DR Congo) nær Kivusøen i 1938.

Status for arten 

Selvom østlig gorilla er mindre talrig end vestlig gorilla, så er det den mindst truede af de to gorilla-arter.

Der findes kun få østlige gorillaer i zoologiske haver modsat hvad der er tilfældet for den vestlige gorilla. Bjerggorilla findes slet ikke i fangenskab udenfor dens oprindelige udbredelsesområde i Afrika. Tidligere var truet, men artens overlevelse er nu så truet, at den er kritisk truet.

Noter

Eksterne henvisninger 

Gorillaer
Hestebønne

Hestebønne (Vicia faba), også kendt som favabønne, valsk bønne og vælsk bønne, er en etårig art i ærteblomst-familien. Det er ikke en bønne, men en vikke. Blomsten er hvid og normalt fra fra 40 til cirka 90 cm høj. Planten indeholder cirka 32% proteiner, noget som gør den velegnet til dyrefoder.
 
Favabønner bruges, sammen med kikærter, til at lave falafel, som er en populær form for fastfood  i Mellemøsten. De kan også bruges til at lave grød og brød, imens stegte fababønner bliver brugt som snacks.

Vikke
Hans Kongelige Højhed, Prinsgemal Henrik (1934-2018) regnede hestebønner som en
af de bedste grønsager. Citat fra udsendelsen “Hofretter” på DR.
Francesco Filippini

Francesco Filippini, (født 18. september 1853 i Brescia, død 6. marts 1895 i Milano) var en italiensk maler. Francesco Filippini har siden 1956 været betragtet som en maler af stor international betydning.

Liv og værker 

Filippini blev født i Brescia, i Lombardiet i det nordlige Italien, den 18. september 1853 i en fattig familie. Hans far Lorenzo var tømrer, hans mor Silvia Signoria var syerske. Han blev hurtigt sendt i arbejde, først som tjener på et konditori, senere som en kontorassistent ved en notar.

Filippini deltog i tegneundervisning på Pinacoteca Tosio Martinengo; fra 1872 modtog han et stipendium fra byrådet i Brescia til at fortsætte disse studier. I 1875 fik han et stipendie til at studere under Giuseppe Bertini i Milano i 1879 tillod et andet stipendie ham at rejse til Paris for at besøge Parisersalonen.

Filippini udstillede på de årlige udstillinger af Accademia di Belle Arti di Brera i Milano fra 1879, og boede fra 1880 i byen. Han ernærede sig ved at undervise, både i almene skoler og privat. Filippini blev æresmedlem af Accademia di Brera i 1878.

Francesco Filippini døde i Milano den 6. marts 1895.

Kunstmarked 
På en Sotheby's auktion i Milano i 2007 blev Francesco Filippinis At the foot of the Glacier (At the foot of the Glacier, 1875), en olie på lærred, solgt for 102.250 Euro plus auktionsgebyrer. I 2008 blev Filippinis værker solgt på markedet blandt private samlere for 350.000 euro. De mest dyrebare og eftertragtede emner er dem, der repræsenterer bønder og hyrder, bjerge, bakker.

Signatur  
Malerens signatur findes nederst til højre, i kursiv, som regel i rød og i relief.

Noter

Eksterne henvisninger 

Malere fra Italien
Personer fra Brescia
HC Bolzano

Hockey Club Bolzano er en italiensk ishockeyklub fra Bolzano i Sydtyrol. Klubben har siden sæsonen 2013/14 spillet i Österreichische Eishockey-Liga (EBEL) (den østrigske ishockeyliga). Tidligere var det den mest succesfulde klub igennem historien i den italienske ishockey-Serie A. 19 mesterskaber har klubben vundet siden den blev etableret i 1933.

Historie 
HC Bolzano blev etableret i 1933 og de første 20 år klubben eksisterede så spillede de på på en udendørs bane. I 1953 flyttede klubben ind i Bolzano Exhibition Hall. 11. mesterskaber blev det til før klubben i 1994 flyttede til den nybyggede Palaonda/Eiswelle. I 2013 ansøgte HC Bolzano om inklusion i Österreichische Eishockey-Liga (EBEL), tidligere år havde der også været ansøgt, hvor klubben havde fået afslag af Italian Ice Hockey Federation, men denne gang blev det et ja. I sæsonen 2013/14 vandt klubben så mesterskabet i den østrigske liga.

Meritter 
 Österreichische Eishockey-Liga
 Mesterskaber (1): 2013–14
 Serie A
 Mesterskaber (19): 1962–63, 1972–73, 1976–77, 1977–78, 1978–79, 1981–82, 1982–83, 1983–84, 1984–85, 1987–88, 1989–90, 1994–95, 1995–96, 1996–97, 1997–98, 1999–00, 2007–08, 2008–09, 2011–12
 Coppa Italia
 Vundet (3): 2004, 2007, 2009
 Supercoppa Italiana
 Vundet (4): 2004, 2007, 2008, 2012
 Alpenliga
 Vundet (1): 1994
 Six Nations Tournament:
 Vundet (1): 1994

Referencer

Ekstern henvisning 
 Official website of the HCB South Tyrol

Ishockeyklubber i Italien
Bolzano
Etableret i 1933
Kristni saga

Kristni saga eller Kristendomssaga er en middelalderlig saga om, hvordan kristendommen blev indført på Island.

Den står opført i Hauksbók på sidene som kommer umiddelbart efter Landnamabok. På moderne dansk kan denne sagaen kaldes for "Kristendomssagaen", idet det islandske eller norrøne ord kristni betyder kristendom. Det antages at det er forfatteren af Hauksbok, som også har skrevet eller sammensat Kristni saga.

Ved sagaens begyndelse spiller Torvald, Fredrik, Tangbrand og Olav Tryggvason hovedrollerne, men da historien nærmer sig sit klimaks er det Hjalte, Gissur og lovsigemanden Torgeir som driver hændelsesforløbet frem, sådan at kristendommen bliver indført på tinget som ny sæd og skik.

Efter dette nævnes der også meget om biskopperne Gissur og Isleif. Men alt i alt er dette en saga som må kaldes 'knudret', da den indeholder et meget stort personregister og mængder af små detaljer om hvad der kunne ske uden at læseren altid kan se en klar linje. Sagaen er heller ikke lang, kun omkring 7000 ord. Ikke desto mindre er den vigtig da den fortæller i stor detalje om, hvordan denne betydningsfulde historiske proces fandt sted; i sagaen er de oplysninger samlet fra tiden da den kristne forkyndelsen begyndte, kort tid før år 1000 og frem til året 1118. 

Det vides ikke nøjagtig, hvilke kilder sagaens forfatter har benyttet. Nogle af kilderne er nok tabt og antagelig bygger Kristni saga også på mundtlig overlevering. Af kendte kilder kan nævnes Olav Tryggvasons saga, Gunnlaug Ormstunges saga og Íslendingabók. Værkets tilblivelsestidspunkt er uvis, skønt det er rimeligt at antage at den blev skrevet en gang omkring år 1200.

Sagaen blev udgivet på dansk af Frederik Winkel Horn i 1871, og på tysk af Bernhard Kahle i 1905.

Referencer

Eksterne henvisninger 

 Kristni saga videnskapelig udgave på gammelislandsk med filologiske fodnoter
 Kristni saga på norrønt hos heimskringla.no
 Kristendomssaga på dansk hos heimskringla.no

Litteratur fra Island
Nordisk litteratur fra middelalderen
Badendorf

Badendorf er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Badendorf ligger ca. seks kilometer vest for Lübeck. Motorvejen A20 løber gennem kommunen.

Eksterne kilder/henvisninger 

  
 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn